Predkladacia správa

Vyhodnotenie plnenia úloh vyplývajúcich z „Rozpracovania  opatrení vyplývajúcich  zo Správy o poľnohospodárstve a potravinárstve v SR 2003 a Správy o lesnom hospodárstve v SR 2003“ sa predladá na základe uznesení vlády SR č. 68 z 28.januára 2004 body D.1 a D.2.;  č. 378/2001; č. 887/2003 k Správe o poľnohospodárstve a potravinárstve v SR 2003 a č. 888/2003 k Správe o lesnom hospodárstve v SR 2003. 
Predkladaná „Informácia...“ vychádza, resp. nadväzuje na materiál  „Rozpracovanie opatrení vyplývajúcich zo Zelených správ 2003“, ktorý bol schválený poradou vedenia MP SR dňa 18. 12. 2003  (č.m. 13563/2003-310). Listom ministra pôdohospodárstva č.3946/2003 – 100 zo dňa 19. 12. 2003 boli požiadaní príslušní ministri vlády SR o spoluprácu na plnení úloh.  
V predkladanej informácii je vykonané hodnotenie stavu plnenia úloh vládneho a rezortného charakteru k termínu 31. máj 2004. Informácia obsahuje súhrnnú hodnotiacu správu, ktorá formou textu poukazuje na výsledky dosiahnuté pri realizácii zámerov a úloh Zelenej správy 2003.
Vnútorné členenie hodnotenia menovitých úloh je usporiadané podľa odvetví rezortu pôdohospodárstva, t. j.:
-	agropotravinársky komplex
-	lesné hospodárstvo.
Informácia nemá priamy dopad na financie, ekonomiku, zamestnanosť a environmentálnu oblasť.
Materiál bol predložený na medzirezortné pripomienkové konanie, v rámci ktorého neboli uplatnené žiadne zásadné pripomienky.